钦定古今图书集成/理学汇编/字学典/第092卷 > 《唐李嗣真书后品》 > 下上品十三人
## 钦定古今图书集成/理学汇编/字学典/第092卷 > 《唐李嗣真书后品》 > 下上品十三人

陆机、　　　袁崧、　　　《李夫人》　　《谢脁》

庾肩吾、　　萧纶、　　　王褒、　　　斛斯彦明、
钱毅、　　　房彦谦、　　殷令名、　　张大隐、
蔺静文。

“右士衡以下，时然合作，蹖驳不伦，或类蚌质珠胎，乍比金砂银砾；陆平原、李夫人犹带古风；谢吏部、庾尚书创得今韵；邵陵王、王司空，是东阳之亚；房司隶、张益州，参小令之体。” 蔺生正书，甚为鲜紧，亦有规则。钱氏小篆飞白，宽博敏丽，太宗贵之。斛斯笔势，咸有由来，司隶宛转，颇称流悦，皆著名矣。殷氏擅声题榜，代有其人。嗟乎！有天才者或未能精之，有神骨者，则其功夫全弃。但有佳处，岂忘存录。